Hľadať
Vo štvrtok 23. februára začína The London Classic Car Show. Program sľubuje skvelé zážitky. Oplatí sa cestovať do Anglicka?
Text: Emanuel Thurzo Foto: Samuel Vanko
V Londýne sa koná skvelá akcia plná tých najikonickejších vozidiel, aké kedy brázdili cesty-necesty. Niektoré z nich organizátori predstavia na pripravenej 600 metrovej "The Grand Avenue". Súčasťou výstavy je expozícia venovaná Ferrari a jeho 70. výročiu, na výstavisku sa objavia aj automobilové koncepty nedávnej minulosti. Londýnska akcia tiež poodhalí zbierku vozidiel legendárneho pretekára Jackyho Ickxa a nebudú chýbať "šmelinári".
Ale to nie je všetko. Tento rok si priaznivci budú môcť vychutnať fascinujúci svet motoršportu na špecializovanej sesterskej šou Historic Motorsport International, ktorá sa povedľa hlavnej výstavy koná v tom istom čase a na tom istom mieste.
Viac informácií o výstave nájdete na www.thelondonclassiccarshow.co.uk.